Temeljem članka 35. Zakona o predškolskom odgoju i obrazovanju (''Narodne novine'' broj 10/97, 107/07, 94/13 i 98/19), članka 50. Statuta Dječjeg vrtića ''Latica Garčin'', članka 5. Pravilnika o upisu djece i ostvarivanju prava i obveza korisnika usluga u Dječjem vrtiću Latica Garčin, Upravno vijeće Dječjeg vrtića ''Latica Garčin'' donijelo je Odluku o raspisivanju natječaja za upis djece u Dječji vrtić ''Latica Garčin'' za pedagošku godinu 2020./2021. i objavljuje

**JAVNU OBJAVU UPISA DJECE U DJEČJI VRTIĆ ''LATICA GARČIN''**

**U 2020. / 2021. GODINU**

Prijave za upis u vrtić primat će se od 24. srpnja 2020. godine do 07. kolovoza 2020. godine u prostorijama Općine Garčin, Kralja Tomislava 92, svakog radnog dana u vremenu između 09:00 do 14:00 sati. Roditelji / skrbnici **Prijave za upis** **uz potrebitu dokumentaciju** dostavljaju osobno, poštom preporučeno ili na e-mail dječjeg vrtića latica.garcin@gmail.com, s **naznakom**:

**PRIJAVA ZA UPIS U DJEČJI VRTIĆ ''LATICA GARČIN''.**

Javnom objavom objavljuje se upis u sljedeće programe:

* Redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi,

Prijave za upis djece podnose roditelji / skrbnici za djecu:

* U redoviti program jasličke dobi za dijete koje je u mjesecu ožujku navršilo 12 mjeseci
* U redoviti program vrtićke dobi za dijete koje je u mjesecu ožujku navršilo 3 godine života.

**Prijave za upis odnose se na 10-satni program, 5-6 satni program sa ručkom i 5-6 satni program bez ručka** (cijene navedene u Pravilniku o načinu i uvjetima sudjelovanja roditelja u cijeni programa Dječjeg vrtića ''Latica Garčin'').

Prednost pri upisu imaju prijavitelji koji podnose prijavu za 10-satni program, odnosno prijavitelji koji podnose prijavu za 5-6 satni program sa ručkom, i na kraju prijavitelji koji podnose prijavu za 5-6 satni program bez ručka.

Prijave za upis djece u PROGRAM PREDŠKOLE (za onu djecu koja su u godini pred polazak u osnovnu školu), a koja neće biti upisana u Vrtić, podnosit će se odvojeno od ovog Poziva.

1. **PRAVO I PREDNOST ZA UPIS**

Pravo na upis ostvaruje dijete koje:

1. zajedno s oba roditelja ima prebivalište na području općine Garčin i državljani su Republike Hrvatske,
2. dijete koje zajedno sa samohranim roditeljem ima prebivalište na području općine Garčin i državljani su Republike Hrvatske,
3. dijete kojem je dodijeljen skrbnik ili je smješteno u udomiteljsku obitelj, ako njegov skrbnik ili udomitelj ima prebivalište na području općine Garčin,
4. dijete koje je strani državljanin i koje zajedno s roditeljima ima status stranca s odobrenim stalnim boravkom na području Općine Garčin,
5. dijete koje sa roditeljima ima prebivalište na području druge jedinice lokalne samouprave.

Ukoliko nema djece na Listi čekanja koja ispunjavaju uvjete iz članka 15. (Red prvenstva pri upisu) i 16. (*Lista reda prvenstva)* Pravilnika ili se roditelj s Liste čekanja koji ispunjava uvjete iz članka 15. (Red prvenstva pri upisu) i 16. (*Lista reda prvenstva)* Pravilnika ne odazove na obavijest Vrtića o slobodnom mjestu za upis, mogu se upisati djeca koja zajedno s roditeljima nemaju prebivalište u općini Garčin.

Djeca se upisuju u Dječji vrtić ''Latica Garčin'' uz primjenu kriterija za ostvarivanje prednosti, sukladno odredbama Pravilnika o upisu djece i ostvarivanju prava i obveza korisnika usluga u Dječjem vrtiću ''Latica Garčin''

Kriterij za upis ostvaruje se na način da se za svaku utvrđenu prednost ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje i to prema sljedećoj tablici:

|  |  |  |  |
| --- | --- | --- | --- |
| RED PREDNOSTI | OPIS KRITERIJA | BROJ |  |
|  | BODOVA |  |
|  |  |  |
| DJECA RODITELJA |  |  |  |
| ŽRTAVA I INVALIDA | Prednost pri upisu u slučaju istog broja bodova |  / |  |
| DOMOVINSKOG RATA |  |  |  |
| DJECA S TEŠKOĆAMA U | Prednost pri upisu uz nalaz i mišljenje tijela za vještačenja | Primjena članka 21. Pravilnika |  |
| RAZVOJU |  |  |  |
| DJECA ČIJI RODITELJI /SKRBNICI IMAJU PREBIVALIŠTE NA PODRUČJU OPĆINE GARČIN | Područje Općine Garčin |  5 |  |
|  |
|  | Zaposlen |  21 |  |
| DJECA SAMOHRANIH | Nezaposlen |  10 |  |
| RODITELJA I DJECA |  |  |  |
| Redovan učenik ili student |  8 |  |
| UZETA NA |  |
|  |  |  |
| Dječji doplatak |  2 |  |
| UZDRŽAVANJE, |  |
|  |  |  |
| Troje ili više malodobne |  1 bod po djetetu |  |
| DJECA IZ |  |
|  |  |  |
| JEDNORODITELJSKIH | djece |  |  |
| OBITELJI |  |  |  |
| Dvoje djece predškolske dobi |  1 |  |
|  | Prvenstvo iz prethodne godine |  1 |  |
|  |  |  |  |
|  | Dijete u godini prije polaska |  4 |  |
|  | u OŠ |  |  |
|  |  |  |  |
|  | Preporuka CZSS |  4 |  |
|  | (teški soc., zdrav. uvjeti) |  |  |
|  |  |  |
|  |  |  |
|  |  |  |  |

|  |  |  |  |
| --- | --- | --- | --- |
|  | Oba zaposlena |  20 |  |
|  | Jedan zaposlen, drugi red. |  18 |  |
|  | učenik/student |  |  |
|  |  |  |  |
|  | Jedan zaposlen, |  10 |  |
| DJECA ZAPOSLENIH / | drugi nezaposlen |  |  |
| NEZAPOSLENIH |  |  |
|  |  |  |
| Jedan red.učenik/student, |  8 |  |
| RODITELJA |  |
| drugi nezaposlen |  |  |
|  |  |  |
|  |  |  |  |
|  | Troje ili više malodobne |  1 bod po djetetu |  |
|  | djece |  |  |
|  |  |  |  |
|  | Dvoje djece predškolske dobi |  1 |  |
|  |  |  |  |
|  | Dijete u godini prije polaska |  4 |  |
|  | u OŠ |  |  |
|  |  |  |  |
|  | Udomiteljska / skrbnička |  2 |  |
|  | obitelj |  |  |
|  |  |  |  |
|  | Dječji doplatak |  2 |  |
|  | Preporuka CZSS |  4 |  |
|  | (teški soc., zdrav. uvjeti) |  |  |
| \* Pojam ''nezaposlen'' odnosi se i na umirovljenika.\*\* Prvenstvo iz prethodne godine ostvaruje dijete sa Liste čekanja u trenutku objave rezultata. |

**Bodovi utvrđeni po kriterijima iz članka 15. Pravilnika zbrajaju se i na temelju ukupnog broja bodova utvrđuje se lista prednosti** na koju se redom stavljaju prijave podnositelja/ica od većeg broja bodova do najmanjeg.

Svako dijete će zbog sigurnosnih razloga prilikom podnošenja zahtjeva dobiti **šifru** koja će se odnositi samo na njega i koja je tajni podatak koji znaju samo roditelji – skrbnici djeteta.

Roditelji koji zahtjev za upis podnose poštom, potvrdu o dodijeljenoj šifri dobit će putem E-mail adrese koju će naznačiti u prijavi.

Djeca se raspoređuju po odgojno-obrazovnim skupinama prema kriteriju Dječjeg vrtića ''Latica Garčin''.

Prednost pri upisu u okviru utvrđenog broja slobodnih mjesta po područnim odjelima i odgojno-obrazovnim skupinama ostvaruje dijete **s većim zbrojem bodova**.

Lista reda prvenstva objavljuje se na oglasnoj ploči Vrtića.

Lista reda prvenstva prikazuje se prema šifriranim podacima (abecednim redom imena i prezimena) djece prema ostvarenim brojem bodova.

Ukoliko dvoje ili više djece ostvaruju jednak broj bodova, a ostvareni su kriteriji (zaposlenost, dijete pred polazak u osnovnu školu, troje ili više malodobne djece, socijalni i zdravstveni uvjeti, doplatak za djecu) prednost ostvaruje dijete sljedećim poretkom:

1. roditelja žrtava i invalida domovinskog rata,
2. koje ima upisanog/u brata ili sestru u vrtić,
3. koje ima veću kronološku dob (kriterij starosti djeteta - od starijeg prema mlađem djetetu),

**II. DOKUMENTACIJA ZA UPIS**

Obrasci prijave za upis se preuzimaju u upravi Dječjeg vrtića ''Latica Garčin'' ili Internet stranicama Dječjeg vrtića ''Latica Garčin'' [latica.opcina-garcin.hr](http://www.latica.opcina-garcin.hr) .

.

Roditelj / skrbnik je dužan prilikom podnošenja zahtjeva za upis priložiti dokaze o činjenicama bitnim za ostvarivanje prednosti pri upisu:

Roditelji / skrbnici podnose zahtjeve za upis djece u roku koji je naveden u Javnoj objavi upisa.

Roditelj / skrbnik je dužan prilikom podnošenja zahtjeva za upis priložiti dokaze o činjenicama bitnim za ostvarivanje prednosti pri upisu:

1. **za dijete**: rodni list, potvrda liječnika o zdravstvenom stanju djeteta (preslika iskaznice imunizacije i potvrda o sistematskom pregledu djeteta),
2. **za dokaz prebivališta**: osobna iskaznica za roditelje,
3. **za dijete roditelja žrtve i invalida domovinskog rata**: preslika rješenja o statusu žrtve i invalida domovinskog rata,
4. **za dijete zaposlenog/ih roditelja**: potvrde poslodavca o zaposlenju ili dokaz o samostalnom obavljanju djelatnosti – rješenje, obrtnica / dokaz o statusu poljoprivrednika,
5. **za dijete zaposlenog/ih roditelja**: potvrda poslodavca o prosjeku plaće za zadnja tri mjeseca (zajedno sa listama plaće za zadnja tri mjeseca),
6. **za dijete nezaposlenog roditelja**: potvrda HZZZ ili elektronički zapis iz HZMO,
7. **za dijete samohranog roditelja**: rodni list roditelja i smrtni list za preminulog roditelja, potvrda o nestanku drugog roditelja ili preslika rješenja Centra za socijalnu skrb o privremenom uzdržavanju djeteta (državna privremena alimentacija),
8. **za dijete koje živi samo s jednim roditeljem (jednoroditeljska obitelj):** rodni list roditelja i presuda o razvodu braka ili drugi dokaz da drugi roditelj ne živi u zajedničkom kućanstvu,
9. **za dijete čija su oba ili jedan roditelj redovni studenti/učenici**: potvrda fakulteta/škole o redovnom školovanju,
10. **za dijete iz obitelji s troje i više malodobne djece**: rodni listovi za svu djecu
11. **za dijete uzeto na skrb i uzdržavanje i dijete u udomiteljskoj obitelji**: preslika rješenja ili potvrda Centra za socijalnu skrb,
12. **za dijete korisnika doplatka za djecu**: preslika rješenja o priznavanju prava na doplatak za dijete,
13. **za dijete koje ima preporuku Centra za socijalnu skrb za smještaj u vrtić:** preporuka Centra za socijalnu skrb,
14. **za dijete s teškoćama u razvoju**: preslika Nalaza i mišljenja Centra za socijalnu skrb,
15. **za dijete koje zajedno s roditeljima nema prebivalište na području Općine Garčin**: rješenje/odluka/potvrda o sufinanciranju boravka djeteta druge jedinice lokalne samouprave (gradovi/općine).

**III. REZULTATI UPISA**

Rezultati upisa objavljuju se javno na oglasnoj ploči vrtića po odgojno-obrazovnim skupinama, u obliku privremene liste po odgojno-obrazovnim skupinama koja sadrži:

1. redni broj,
2. šifru prijavitelja koja se odnosi na pojedino dijete (šifra poznata roditeljima djeteta za koje je podnesen zahtjev za upis),
3. ukupan broj bodova,
4. podatke o prihvaćenim i odbijenim zahtjevima te slobodnim kapacitetima.

Za djecu koja nisu primljena po Javnoj objavi zbog neispunjenja uvjeta starosti (navršene godinu dana života u ožujku tekuće godine) utvrđuje se Lista čekanja i mogu se primiti tijekom godine ukoliko se oslobodi odgovarajući broj mjesta u Dječjem vrtiću.

Prosudbu o načinu uključivanja djece s teškoćama u razvoju u odgojno-obrazovne programe donosi stručni tim Dječjeg vrtića ''Latica Garčin''.

Roditelj ima pravo prigovora na Listu reda prvenstva u dijelu koji se odnosi na njegovo dijete u roku od 3 dana od objave Liste reda prvenstva.

Prigovor se u pisanom obliku podnosi Upravnom vijeću, a dostavlja se Povjerenstvu osobno, poštom ili putem elektroničke pošte na adresu, odnosno elektroničku adresu VRTIĆA latica.garcin@gmail.com.

Odluku o prigovoru donosi Upravno vijeće u roku od 7 dana od dana isteka roka za podnošenje prigovora.

Za sve slučajeve koji nisu obuhvaćeni ovim Pravilnikom odluku donosi Upravno vijeće Dječjeg vrtića.

Na temelju dostavljenih podataka Povjerenstva, Ravnatelj donosi pojedinačna rješenja o upisu djece u Dječji vrtića.

Podaci prikupljeni iz dokumenata za upis djece koristiti će se samo u svrhu upisa djeteta u vrtić.

Dječji vrtić zadržava pravo provjere istinitosti danih podataka. Ukoliko utvrdi nevjerodostojnost podataka, otkazat će pružanje usluga korisnika.

**Garčin, 24. srpnja 2020.**

Predsjednica Upravnog vijeća

Dječjeg vrtića ''Latica Garčin''

Danijela Erić, mag. prim. educ.